ཀུན་སྐྱིད་མར་སྒུར་ནས་བུ་མོ་ཚེ་དཀར་བསྙལ་ཞོར་དུ་སྐད་དམའ་མོསཁེ་ཉིན་ཆར་བ་བབས་ནས་ཁོམ་དུ་བཅུག་པར་བརྟེན།ང་ཁ་སང་ནུ་མོ་ལྕགས་མོ་ཐར་ཚང་ལ་འགྲོ་ཐུབ་པ་དེ་བཟང་སོང་།ཕ་མ་གཉིས་ཀ་བདེ་བ་ཤེས་ཐོགསྲིང་མོ་མ་བུ་གཉིས་ཀའང་ནད་ཀྱིས་བཟུང་མི་འདུག་པས།ངའི་སེམས་བདེ་ལ་བབས་ཡོད།འོ་འོ།ལོ་ལོ་མ་ངུ་གཉིད་ལ་སྡོད།གཉིད་ལ་སྡོདཟེར་བཞིན་ཚེ་དཀར་གྱི་ལུས་སྟེང་དུ་ལག་པ་ཡང་མོས་རྡེག་རྡེག་འགའ་བྱས་རྗེས་དལ་བ་དལ་བུར་ཡར་ལངས་བྱུང་ལ།ལངས་ནས་སྐ་རགས་འཆིང་ཞོར་དུད་ང་སེམས་མི་བདེ་ས་ཞིག་ཡོད་པ་ནི་དབང་འཚོས་བཤད་པའི་བུ་ཆུང་ཚེ་མགོན་རེད།ཨ་ཅེ་ཁོན་ཐར་སྒྲོལ་མ་ཚང་ཐག་མི་རིང་བས།ཨ་ཡེ་ཁྱོད་གཉིས་དེ་རིང་ནུ་བོར་བལྟ་རུ་སོང་ཞིགགོ་ཐོས་ལྟར་ན་ཁོའི་ཆམ་པ་དྲག་སོང་ཡང་།ད་དུང་ལུ་བཞིན་འདུག་ཟེར་བས།ཤིང་མངར་སྐམ་པོ་འགའ་བཟུང་ན་ལེགས།མདང་དགོང་གི་ནུབ་ཁའི་མཚམས་སྤྲིན་ལ་བལྟས་ན་དེ་རིང་གནམ་ངོ་ཐང་ངེས་པས།ང་གཡུལ་གཅོག་ཏུ་འགྲོ་དགོས།འབྲུ་རྡོག་འགའ་རེ་ལག་ལ་ཨེ་ཡོང་དུ་བལྟ་དགོས།ཉིན་འདི་འགའི་ནང་ཙི་གུའི་སྐྱེ་བ་མ་བླངས་ན་དགུན་ཟླ་རིང་མོ་ཇི་ལྟར་བསྐྱལ་ལམ།མཁའ་གོ་དེ་རིང་ཡང་སྔོན་ཆད་ལྟར་བུ་རྫི་ཡིན་པས།ད་རུང་ཅུང་ཙམ་ཉལ་ཆོགཅེས་བརྗོད་བྱུང་།